ส่วนที่ 1

ข้อมูลสรุป (executive summary)

ธนาคารกรุงไทย จำกัด ก่อตั้งขึ้นเมื่อวันที่ 14 มีนาคม 2509
จากการควบกิจการระหว่างธนาคารมณฑล จำกัด กับธนาคารเกษตร จำกัด
โดยมีกระทรวงการคลังเป็นผู้ถือหุ้นใหญ่ ต่อมาได้จดทะเบียนแปรสภาพเป็นบริษัทมหาชนจำกัด
เมื่อวันที่ 24 มีนาคม 2537 ใช้ชื่อว่า บมจ.ธนาคารกรุงไทย
ภายหลังธนาคารได้รับโอนสินทรัพย์และหนี้สินของธนาคาร 3 แห่ง ได้แก่ ธนาคารสยาม จำกัด
ธนาคารกรุงเทพฯ พาณิชย์การ จำกัด (มหาชน) และ ธนาคารมหานคร จำกัด (มหาชน)
ปัจจุบันธนาคารเป็นธนาคารพาณิชย์ที่ใหญ่เป็นอันดับสองของประเทศไทยหากพิจารณาจากสินทรัพย์
สินเชื่อ และเงินฝากรวม ณ วันที่
31 ธันวาคม 2551

ธนาคารได้รับอนุญาตให้ประกอบการธนาคารพาณิชย์ตามที่ได้กำหนดไว้ในพระราชบัญญัติการธนาคารพาณิชย์และประกาศซึ่งออกโดยธนาคารแห่งประเทศไทย
กระทรวงการคลัง และหน่วยงานที่เกี่ยวข้อง โดยธุรกิจหลักของธนาคารสามารถจำแนกได้เป็น 2
ประเภทคือ

1)  ธุรกิจที่นำมาซึ่งรายได้ดอกเบี้ยและเงินปันผล ได้แก่
    การให้บริการสินเชื่อรวมถึงบริการด้านเช่าซื้อและ
    ลีสซิ่ง และการลงทุน

2)  ธุรกิจที่นำมาซึ่งรายได้ที่มิใช่ดอกเบี้ย ได้แก่ รายได้จากค่าธรรมเนียมและรายได้อื่นๆ
    เช่นบริการโอนเงินและชำระเงิน (Pay and Settlement) บริการ Personal Banking
    บริการธุรกิจด้านปริวรรต บริการทางการเงิน ด้านการสั่งสินค้าเข้าและการส่งสินค้าออก
    บริการการจัดการกองทุนรวมและกองทุนประเภทอื่นๆ บริการด้านบัตรเครดิต
    บริการธุรกิจหลักทรัพย์ เป็นต้น

การดำเนินธุรกิจในปี 2551 ธนาคารมีวิสัยทัศน์การดำเนินงานที่จะเป็น “ธนาคารแสนสะดวก”
(The Convenience Bank)
โดยมีพันธกิจในการเสนอผลิตภัณฑ์และบริการทางการเงินที่หลากหลาย เข้าถึงลูกค้าเป้าหมาย
ด้วยบริการที่รวดเร็ว แม่นยำ ในราคาที่แข่งขันได้ ยึดหลักบริหารจัดการที่ดี
และมีเครือข่ายที่ครอบคลุมทุกพื้นที่ ซึ่ง ณ วันที่
31 ธันวาคม 2551 ธนาคารมีสาขาในประเทศ 832 สาขา สาขาในต่างประเทศ 7 สาขา เครื่อง
ATM 5,232 เครื่อง และมีพนักงานและลูกจ้างรวม 16,689 คน

ปัจจุบัน
ธนาคารนำเสนอผลิตภัณฑ์ทางการเงินที่ครบวงจรผ่านช่องทางการจำหน่ายของธนาคารเพื่อตอบสนองความต้องการของลูกค้า
ตามวิสัยทัศน์การเป็น Convenience Bank โดยเป็นการนำเสนอผลิตภัณฑ์ผ่านบริษัทในเครือ ดังนี้

1)  ธุรกิจจัดการกองทุน ร่วมกับ บมจ.หลักทรัพย์จัดการกองทุน กรุงไทย

2)  ธุรกิจเช่าซื้อและลีสซิ่ง ร่วมกับ บจก. เคทีบี ลีสซิ่ง และ บจก. กรุงไทย ไอ บี เจ ลิสซิ่ง

3)  ธุรกิจบัตรเครดิต ร่วมกับ บมจ. บัตรกรุงไทย

4)  ธุรกิจประกันชีวิต ร่วมกับ บจก.กรุงไทย แอกซ่า ประกันชีวิต

5)  ธุรกิจประกันวินาศภัย ร่วมกับ บมจ. ทิพยประกันภัย และ บจก. กรุงไทยพานิชประกันภัย

6)  ธุรกิจหลักทรัพย์ ร่วมกับ บล.เคทีบี และบมจ.ทรีนีตี้ วัฒนา

  ผลประกอบการของธนาคารและบริษัทย่อย ประจำปี 2551

-   กำไรสุทธิ

ในปี 2551 ธนาคารและบริษัทย่อยมีกำไรสุทธิ 12,272 ล้านบาท เพิ่มขึ้นร้อยละ 91.5
เมื่อเปรียบเทียบกับปี 2550 เนื่องจากในปี 2551 ธนาคารได้กันสำรองค่าเผื่อหนี้สงสัยจะสูญจำนวน
10,906 ล้านบาท ลดลงร้อยละ 44.3 เมื่อเปรียบเทียบกับปี 2550

-   รายได้ดอกเบี้ยและเงินปันผลรับสุทธิ

ในปี 2551 ธนาคารและบริษัทย่อยมีรายได้ดอกเบี้ยและเงินปันผลสุทธิ 45,816 ล้านบาท
เพิ่มขึ้นร้อยละ 4.0
จากปี 2550

-   รายได้ที่มิใช่ดอกเบี้ย

ในปี 2551 ธนาคารและบริษัทย่อยมีรายได้ที่มิใช่ดอกเบี้ย 11 ,158 ล้านบาท เพิ่มขึ้นร้อยละ 1.2
จากปี 2550
ส่วนหนึ่งเนื่องจากรายได้ค่าธรรมเนียมและบริการเพิ่มขึ้น 802 ล้านบาท

-   ค่าใช้จ่ายที่มิใช่ดอกเบี้ย

ค่าใช้จ่ายที่มิใช่ดอกเบี้ยในปี 2551 เท่ากับ 30,331 ล้านบาท เพิ่มขึ้นร้อยละ 8.3 จากปี 2550
โดยส่วนใหญ่มีสาเหตุจากค่าใช้จ่ายในการดำเนินธุรกิจที่เพิ่มขึ้นตามการขยายตัวของธนาคาร

-   เงินให้สินเชื่อ

เงินให้สินเชื่อ(ไม่รวมดอกเบี้ยค้างรับและเงินให้สินเชื่อระหว่างธนาคารและตลาดเงิน( ณ 31
ธันวาคม 2551 เท่ากับ 1,042,498 ล้านบาท เพิ่มขึ้นร้อยละ 9.2 จาก ณ สิ้นปี 2550

-   เงินฝาก

เงินฝากของธนาคารและบริษัทย่อย ณ 31 ธันวาคม 2551 เท่ากับ 1,063,216 ล้านบาท
เพิ่มขึ้นร้อยละ 6.3 จาก
ณ สิ้นปี 2550 โดยส่วนใหญ่เพิ่มขึ้นจากเงินฝากออมทรัพย์

-   คุณภาพสินทรัพย์

ธนาคารและบริษัทย่อยมีสินเชื่อด้อยคุณภาพ ณ วันที่ 31 ธันวาคม 2551 จำนวน 85,448 ล้านบาท
ลดลง 10,716 ล้านบาท หรือร้อยละ 11.1 เมื่อเทียบกับ ณ สิ้นปี 2550 จำนวน 96,164
ล้านบาท โดยอัตราส่วนสินเชื่อด้อยคุณภาพต่อสินเชื่อรวมเท่ากับร้อยละ 7.68
เมื่อเปรียบเทียบกับงวดปีก่อนที่มีอัตราส่วนร้อยละ 9.57 โดยมีเงินให้สินเชื่อด้อยคุณภาพ (สุทธิ) ณ
สิ้นปี 2551 จำนวน 58,813 ล้านบาท หรือร้อยละ 5.42 ของสินเชื่อรวม

ธนาคารมีสินเชื่อด้อยคุณภาพของธนาคาร (งบการเงินเฉพาะธนาคาร) ณ 31 ธันวาคม 2551
มีจำนวน 85,188 ล้านบาท ซึ่งลดลงร้อยละ 11.3 เมื่อเทียบกับยอด ณ วันที่ 31 ธันวาคม 2550
จำนวน 96,084 ล้านบาท อัตราส่วนเงินให้สินเชื่อด้อยคุณภาพต่อสินเชื่อรวม NPL (gross)
ลดลงจากร้อยละ 9.53 ณ 31 ธันวาคม 2550 เป็นร้อยละ 7.63 ณ 31 ธันวาคม 2551 ทั้งนี้
สินเชื่อด้อยคุณภาพ (สุทธิ) ณ 31 ธันวาคม 2551 มีจำนวน 58,712 ล้านบาท หรือร้อยละ 5.39

-   อัตราส่วนเงินกองทุนต่อสินทรัพย์เสี่ยง

เงินกองทุนตามกฎหมายของธนาคาร ณ วันที่ 31 ธันวาคม 2551 มีจำนวน 136,325 ล้านบาท
หรือคิดเป็นร้อยละ 13.08 ของสินทรัพย์ถ่วงน้ำหนักตามความเสี่ยง ซึ่งเพิ่มขึ้นร้อยละ 6.1
เมื่อเปรียบเทียบกับ ณ สิ้นปี 2550 โดยเงินกองทุนชั้นที่1 มีจำนวน 101,011 ล้านบาท
หรือคิดเป็นร้อยละ 9.70 ของสินทรัพย์ถ่วงน้ำหนักตามความเสี่ยง ซึ่งสูงกว่าร้อยละ 4.25 ที่ธปท.
กำหนดโดยในปี 2551 ธนาคารได้ใช้เกณฑ์การกำกับดูแลเงินกองทุนตาม Basel II แล้ว